Vala e Madhe e Kanagavës

Artisti:   Katsushika Hokusai
Viti:      1830–33
Lloji:     blloqe druri me ngjyra
Përmasat:    25.7 cm × 37.8 cm (10.1 in × 14.9 in)
Vala e Madhe e Kanagavës (, Kanagava-oki nami ura, "Nën Valën pranë Kanagavës"), e njohur gjithashtu edhe si Vala e Madhe ose thjeshtë Vala, është një gravurë në bllok druri nga artisti japonez Hokusai. Ajo është publikuar ndërmjet viteve 1830 dhe 1833 në Periudhën e vonshme Edo si shtypja e parë e serisë së Hokusait Tridhjetë e gjashtë pamje të malit Fuxhi (, Fugaku sanxhūrokkei). Kjo është puna më e famshme Hokusait, dhe një nga veprat më të njohura të artit japonez në botë. Ajo përshkruan një valë të madhe që kërcënon anijet në brigjet e prefekturës Kanagava. Ndërsa nganjëherë supozohet të jetë një cunami, vala është, siç sugjeron titulli i pikturës, me shumë të ngjarë të jetë një valë e madhe mashtruese. Ashtu si në të gjitha shtypjet në këtë seri, ajo përshkruan zonën përreth Malit Fuxhi në kushte të caktuara, dhe mali vetë duket në sfond.

Konteksti
 Arti Ukijo-e 

Ukijo-e është një zhanër japonez i blloqeve të shtampave prej druri (ose gdhendjes) dhe pikturës, duke u prodhuar kryesisht midis shekullit të XVII dhe shekullit të XX dhe duke shfaqur motive të peizazheve, tregimeve nga historia, teatri Kabuki, dhe lagjet e kënaqësisë.

Teknika e shtypjes në blloqe druri u paraqait në Japoni në shekullin e VIII nga Kina dhe është përdorur kryesisht për ilustrimin e teksteve budiste.. Nga shekulli i XVII teknika filloi të përdoret për ilustrimin e poezisë dhe romancës. Ishte kjo periudhë që me të vërtetë pa ngritjen e stilit të njohur si Ukijo-e, e cila pasqyronte jetën dhe interesat e klasave më të ulëta të shoqërisë; tregtarët, artistë dhe rōninë(samurai pa mjeshtër/padron), të cilët ishin duke zhvilluar artin dhe letërsinë e tyre në zonat urbane të tilla si Edo (sot Tokio), Osaka dhe Sakai, në një lëvizje të quajtur më vonë Ukijo, bota lundrues.

Piktura
Përshkrimi
Kjo është një lloj shtypje joko-e, që është e një formati të peizazhit e prodhuar në në madhësi ōban, e rreth 25 cm e lartë dhe 37 cm e gjerë.

Përbërja perfshin tre elemente kryesore: detin e përfshirë nga një stuhi, trea anije dhe mali. Ai përfshin nenshkrimin në këndin e sipërm të majtë.

 Mali 

Mali me një kulm të mbuluar me dëborë është Mali Fuxhi, i cili në Japoni është konsideruar si i shenjtë dhe një simbol i identitetit kombëtar, si dhe një simbol i bukurisë. Mali Fuxhi është një figurë ikonë në shumë paraqitje japoneze të vendeve të njohura (meisho-e), siç është rasti në serinë Hokusait Tridhjetë e gjashtë pamje të malit Fuxhi, e cila hapet me skenën aktuale.

Ngjyra e errët rreth malit Fuxhi duket se tregon se skena ndodh herët në mëngjes, me diellin në rritje nga prapa vëzhguesit, duke e ndriçuar kulmin me dëborë të malit. Ndërsa retë e stuhishme duket të jenë të varura në qiell mes shikuesit dhe malin Fuxhi, nuk duket të ketë shi si në skenën në plan të par ashtu edhe në malin Fuxhi, i cili në vetvete duket tërësisht pa re.

Shiko edhe
 Hokusai
 Ukijo-e
 Kultura e Japonisë
 Veshjet japoneze
 Shpata japoneze
 Folklori japonez
 Periudha Edo
 Periudha Meixhi

 Referime 

Lidhje të jashtme

 The Metropolitan Museum of Art's (New York) entry on "The Great Wave at Kanagawa"
 BBC audio file A History of the World in 100 Objects
 Study of original work opposed to various copies from different publishers 

Kategoria:Piktura
Kategoria:Arte pamore
Kategoria:Kultura e Japonisë
Kategoria:Vitet 1830
Kategoria:Periudha Edo